Document ID: 32005R1156

KOMISIJOS REGLAMENTAS (EB) Nr. 1156/2005
2005 m. liepos 18 d.
uždraudžiantis su Ispanijos vėliava plaukiojantiems laivams žvejoti bukažiotes ilgauodeges VIII, IX, X, XII, XIV zonose (Bendrijos vandenyse ir tarptautiniuose vandenyse)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
kadangi:
(1)
2004 m. gruodžio 22 d. Tarybos reglamente (EB) Nr. 2270/2004, nustatančiame Bendrijos žvejybos laivams tam tikrų giliavandenių žuvų išteklių žvejybos galimybes 2005 ir 2006 metais (3), nustatytos kvotos 2005 ir 2006 metams.
(2)
Pagal Komisijai pateiktą informaciją su nurodytos valstybės narės vėliava plaukiojantys arba šioje valstybėje narėje įregistruoti laivai išnaudojo šio reglamento priede nurodytos rūšies žuvų 2005 metams skirtą kvotą.
(3)
Todėl būtina uždrausti šios rūšies žuvų žvejybą, taip pat jų laikymą laive, perkrovimą iš vieno laivo į kitą arba iškrovimą,
PRIĖMĖ ŠĮ REGLAMENTĄ:
1 straipsnis
Kvotos išeikvojimas
Šiai valstybei narei skirta šio reglamento priede nurodytos rūšies žuvų žvejybos kvota 2005 metams laikoma išnaudota nuo šiame priede nurodytos datos.
2 straipsnis
Draudimas
Nuo priede nustatytos datos laivams, kurie plaukioja su nurodytos valstybės narės vėliava arba yra joje registruoti, draudžiama žvejoti šio reglamento priede nurodytos rūšies žuvis. Šios rūšies žuvį, sugautą šių laivų po šios datos, draudžiama laikyti laive, perkrauti iš vieno laivo į kitą arba iškrauti.
3 straipsnis
Įsigaliojimas
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 18 d.

Labels: 18
6